लैंड माफिया से 60 अरब की जमीन लेने का आरोप, ट्रस्ट में खुद-पत्नी और उसकी दोस्त
Imran Khan Arrest Update; Follow Pakistan Tehreek-e-Insaf (PTI) Imran Khan News, Latest Updates On Dainik Bhaskar (दैनिक भास्कर) पाकिस्तान के पूर्व प्रधानमंत्री इमरान खान को मंगलवार को इस्लामाबाद हाईकोर्ट से गिरफ्तार कर लिया गया। वो रविवार से फौज और खुफिया एजेंसी ISI को सीधे धमका रहे थे।
पाकिस्तान के पूर्व प्रधानमंत्री इमरान खान को मंगलवार को इस्लामाबाद हाईकोर्ट से गिरफ्तार कर लिया गया। वो रविवार से फौज और खुफिया एजेंसी ISI को सीधे धमका रहे थे।
इमरान की गिरफ्तारी नेशनल अकाउंटेबिलिटी ब्यूरो (NAB) ने रेंजर्स की मदद से की। उन पर अल कादिर यूनिवर्सिटी केस में अरबों रुपए के घोटाले और मनी लॉन्ड्रिंग का आरोप है। इस केस में खान की तीसरी पत्नी बुशरा बीबी और बुशरा की सबसे करीबी दोस्त फराह गोगी भी आरोपी हैं। फराह पिछले साल उसी दिन मुल्क छोड़कर भाग गई थीं, जिस दिन इमरान की सरकार गिरी थी।
यहां हम आपको अल कादिर यूनिवर्सिटी स्कैम और कुछ दूसरे मामलों के बारे में बता रहे हैं। खास बात ये है कि इमरान इससे पहले सुप्रीम कोर्ट समेत दूसरी अदालतों के सामने पेश नहीं हुए। इनमें से कई केसेस में उनके खिलाफ पुख्ता सबूत होने की बात कही गई थी।
अल कादिर यूनिवर्सिटी स्कैम को आसान भाषा में समझें
ऑडियो टेप लीक होने से स्कैम का खुलासा हुआ
पाकिस्तानी मीडिया रिपोर्ट्स में पिछले साल मलिक रियाज और उसकी बेटी अम्बर के एक ऑडियो के बारे में खबरें छपी थीं। लीक हुआ ये वीडियो 2 मिनट 17 सेकेंड का था। इसमें रियाज और अम्बर बुशरा से लेनदेन और किसी फाइल को निपटाने की बातचीत कर रहे थे। इसमें अम्बर पिता को बताती हैं कि इमरान की पत्नी बुशरा बीबी 5 कैरेट हीरे की अंगूठी मांग रही हैं। इसके बदले वो इमरान से रियाज को ठेके दिलवा देंगीं और उनके खिलाफ केस भी खत्म करा देंगीं।
लीक हुए टेप में जो बातचीत थी, उसके मुताबिक अम्बर अपने पिता से कहती हैं- मेरी फराह गोगी से बातचीत हो गई है। वो कह रही हैं कि बुशरा बीबी को 3 नहीं बल्कि 5 कैरेट का डायमंड चाहिए। रिंग वो खुद बनवा लेंगीं, लेकिन उसका पेमेंट हमें करना होगा। बुशरा और फराह ने खान साहब से बात कर ली है। वो फौरन ठेके की सारी फाइलें ओके करा देंगे। इस पर मलिक रियाज कहता है- कोई दिक्कत नहीं। 5 कैरेट का डायमंड भेज देते हैं। माना जाता है कि ठेकों की यह सौदेबाजी अल कादिर यूनिवर्सिटी की जमीन लेने के बाद हुई।
फराह गोगी कौन है, पाकिस्तान से क्यों भागीं
इमरान की पत्नी बुशरा पर पैसे लेकर ठेके दिलाने के आरोप
मलिक रियाज की पाकिस्तानी फौज, ISI में पैठ
रियाज का पाकिस्तान में जबरदस्त रसूख है। फौज, ISI और सियासत में उसके तमाम गुर्गे मौजूद हैं। पिछले ही साल उसका आसिफ अली जरदारी से बातचीत का ऑडियो लीक हुआ था। इसमें वो जरदारी से कहता है कि इमरान आपसे पैचअप करना चाहते हैं। इस पर जरदारी साफ कहते हैं कि यह अब नामुमकिन है।
रियाज के एक गुर्गे से लंदन में 2021 में 40 अरब रुपए बरामद हुए थे। ब्रिटिश सरकार ने यह रकम पाकिस्तान को सौंप दी थी। कहा जाता है कि यह गिरफ्तारी इमरान के इशारे पर ही हुई थी और बाद में इसी के जरिए रियाज को ब्लैकमेल करके उससे दो डील की गईं।
टैरिन व्हाइट केस में भी खान का फंसना तय 
